Babelscape/SREDFM huggingface dataset:
कॉमन गेटवे इंटरफेस

कॉमन गेटवे इंटरफेस CGI एक बाहरी एप्लीकेशन सॉफ्टवेयर का सूचना देने वाले सर्वर के साथ संपर्क साधने के लिए एक मानक प्रोटोकॉल है, जो कि आमतौर पर एक वेब सर्वर होता है।

इस सूचना देने वाले सर्वर का कार्य, आउटपुट/परिणाम (क्लाईंट वेब ब्राउज़र के अनुरोध के मामले में वेब सर्वर) के द्वारा अनुरोध का जवाब देना है। हर बार एक अनुरोध प्राप्त होने पर, सर्वर अनुरोध का विश्लेषण करता है और उचित उत्तर देता है। ऐसा करने के लिए सर्वर द्वारा निम्नलिखित दो बुनियादी तरीके प्रयुक्त किये जाते हैं:

* यदि अनुरोध डिस्क पर संग्रहीत किसी फाईल को पहचानता है तो उस फ़ाइल की सामग्री को वापस कर देता है। 
* यदि अनुरोध एक करने योग्य कमांड और संभवतः तर्क को पहचानता है, तो यह उस कमांड को चलाता है और उसका परिणाम दिखाता है।

CGI दूसरे तरीके को करने का मानक ढंग परिभाषित करता है। यह परिभाषित करता है कि कैसे सर्वर के बारे में जानकारी और अनुरोध, तर्क तथा स्थिति के अनुसार वेरिएबल के रूप में भेजे जाते हैं और कैसे कमांड हैडर के रूप में परिणाम (जैसे टाइप के रूप में) की अतिरिक्त जानकारी भेज सकते हैं।
थेरगाथा

थेरगाथा, खुद्दक निकाय का आठवाँ ग्रंथ है। इसमें 264 थेरों के उदान संगृहीत हैं। ग्रंथ 21 निपातों में है। पहले निपात में 12 वर्ग हैं, दूसरे निपात में 5 वर्ग हैं और शेष निपातों में एक एक वर्ग है। गाथाओं की संख्या 1279 हैं।

थेरगाथा में परमपद को प्राप्त थेरों के उदान अर्थात् उद्गारपूर्ण गाथाएँ हैं। विमुक्तिसुख के परमानंद में उनके मुख से निकली हुई ये गीतात्मक उक्तियाँ हैं। आध्यात्मिक साधना के उच्चतम शिखर पर पहुँचे हुए उन महान साधकों के, आर्य मार्ग के उन सफल यात्रियों के, ये जयघोष हैं। संसार के यथास्वभाव को समझ कर जन्ममृत्यु पर विजय प्रापत करनेवाले उन महान विजेताओं के ये विजयगान हैं। इन गाथाओं में आध्यात्मिक परिशुद्धि की, आत्मविजय की और परम शांति की हर्षध्वनि गूँजती है।

अधिकांश गाथाओं में सीधे निर्वाण के प्रति संकेत है। कुछ गाथाओं में साधकों की साधना को सफल बनाने में सहायक प्रेरणाओं का उल्लेख है। कुछ गाथाओं में परमपद को प्राप्त थेरों द्वारा ब्रह्मचारियों या जनसाधारण को दिए गए उपदेशों का भी उल्लेख है।
धनुरासन

धनुरासन (=धनुः + आसन = धनुष जैसा आसन) में शरीर की आकृति सामान्य तौर पर खिंचे हुए धनुष के समान हो जाती है, इसीलिए इसको धनुरासन कहते हैं।

यह आसन करने के लिए सबसे पहले चटाई पर पेट के बल लेट जांय। अब अपने पैरों को घुटनों से मोड़कर हाथों से पैरों को पकड़ लें और सांस लेते हुए सिर, छाती और जांघ को उपर उठायें। शरीर के साथ कोई भी जोर जबरदस्ती ना करें। 

अब इसी अवस्था में कुछ देर बने रहें, इस दौरान सांस धीरे धीरे लेते और छोड़ते रहें। 

यह आसन प्रतिदिन 2 से 3 बार करें।
थेरीगाथा

थेरीगाथा, खुद्दक निकाय के 15 ग्रंथों में से एक है। इसमें परमपदप्राप्त 73 विद्वान भिक्षुणियों के उदान अर्थात् उद्गार 522 गाथाओं में संगृहीत हैं। यह ग्रंथ 16 'निपातों' अर्थात् वर्गों में विभाजित है, जो कि गाथाओं की संख्या के अनुसार क्रमबद्ध हैं।

थेरीगाथा में जिन भिक्षुणियों का उल्लेख आया है, उनमें से अधिकतर भगवान बुद्ध की समकालीन थी। एक इसिदाप्ति के उदान में भव्य नगरी पाटलिपुत्र का उल्लेख आया है। संभवत: वह सम्राट अशोक की राजधानी है। इसलिए ग्रंथ का रचनाकाल प्रथम संगीति से लेकर तृतीय संगीति तक मान सकते हैं।
फ्रेसनेल ताल

right|thumb|300px|फ्रांस के राष्ट्रीय समुद्री संग्रहालय में प्रदर्शित दीपस्तम्भों में प्रयुक्त होने वाला फ्रेसनेल ताल
फ्रेसनेल ताल (Fresnel lens), फ्रांस के भौतिकशास्त्री आगस्टिन जीन फ्रेसनेल द्वारा बनाया गया एक प्रकार का ताल है जो दीपस्तम्भों में प्रयुक्त होता है। इस ताल के डिजाइन की विशेषता यह है कि परम्परागत ताल-डिजाइन की तुलना में कम भार एवं आयतन में ही बहुत बड़े अपर्चर तथा छोटे फोकस दूरी के ताल बनाये जा सकते हैं। इसके अलावा परम्परागत लेंसों की तुलना में फ्रेसनेल ताल अधिक पतला होता है जिससे प्रकाश की पारगम्यता बढ़ जाती है (प्रकाश को कम रोकता है) जिससे दीपस्तम्भ अपेक्षाकृत अधिक दूरी से भी देखे जा सकते हैं।
रवींद्र आंबेकर

अंगूठाकार|IBN 7
महाराष्ट्र के अग्रणी पत्रकारों में रवीन्द्र आंबेकर का नाम लिया जाता हैं। रवींद्र आंबेकर ने नवशक्ती, लोकमत, वृत्तमानस इन न्यूजपेपर से अपने करिय़र की शुरूआत की। उसके बाद उन्होंने ई टीव्ही के माध्यम से सन २००० में टीव्ही पत्रकारीता की शुरूआत की। २००५ में उन्होंने हिंदी पत्रकारीता में कदम रखा॥ रवींद्र आंबेकर आईबीएन ७ चैनल के वरिष्ट सम्पादक भी रहे। दिसंबर २०१२ में रवींद्र आंबेकर ने IBN 7 इस न्यूज चैनल का इस्तीफा दिया और जय महाराष्ट्र चैनल ज्वाइन किया। रवींद्र आंबेकर ने जय महाराष्ट्र चॅनल के लाँचिंग में अहम भूमिका अंदाज करने के बाद मराठी के अग्रणी टीव्ही चैनल मी मराठी को बतौर मुख्य संपादक ज्वाइन किया। बेहतरीन टीम के साथ मी मराठी ने केवळ ८ महिनों में मराठी के सारे न्यूज चैनलों को पछाडते हुए पहिला नंबर हासिल किया। पत्रकारिता के मानदंड समझना जानेवाले श्री कुमार केतकर , निखिल वागले, भारत कुमार राऊत के साथ रवींद्र आंबेकर की ये इनिंग बेहतरीन रही। २०१६ में रवींद्र आंबेकर ने मी मराठी से इस्तीफा देकर मॅक्समहाराष्ट्र रिसर्च ग्रुप नामक खुद की कंपनी खोल ली। फिल्मालय मॅक्समहाराष्ट्र रिसर्च ग्रुप के माध्यम से मिडीया सर्विसेस मुहैय्या कराई जाती है। रवींद्र आंबेकर बतौर सलाहकार संपादक हिंदी खबर इस सैटेलाइट चैनल के लिए भी काम करते है। हिंदी खबर एक अग्रगण्य हिंदी चैनल है. 

अपने पुरे करिअर के दौरान रवीन्द्र आंबेकर ने कई सामाजिक विषयों पर कवरेज किया। राजनितीक पत्रकारिता के साथ साथ पुरे महाराष्ट्र का दौरा कर वहां की स्थिती को लोगों के सामने रखने का अतुलनीय काम उन्होंने किया हैं। दलितों का मंदिरों में प्रवेश, मराठवाडा में अंधविश्वास के चलते मंदिरों के छतों से बच्चों को नीचे फेंका जाना और चद्दर में झेलना, विदर्भ के किसानों की समस्याएं आदि विषयों पर उन्होंने काफी काम किया हैं।

हाल ही में आदर्श घोटाले के पर्दाफाश में उनका योगदान रहा हैं। महाराष्ट्र सरकार द्वारा गठीत जांच आयोग ने अपने अंतरिम रिपोर्ट में इस बात को स्वीकारा हैं कि आईबीएन ७ की वजह से ही ये पुरा घोटाला लोगों के सामने आया हैं। रवींद्र आंबेकर के नेतृत्व में उनके ब्यूरो ने इस पुरे घोटाले का पर्दाफाश किया जिसके चलते बाद में महाराष्ठ्र के तत्कालीन मुख्यमंत्री अशोक चव्हाण को इस्तीफा देना पडा था। 

वक्फ की जमीनों के घोटाले पर रवींद्र आंबेकर के द्वारा किए गए कवरेज के बाद सरकार को इस घोटाले की जांच के लिए एक समिती बनानी पडा। शराब पर पाबंदी लगे इसलिए महिलाओं द्वारा चलाए जा रहे अभियानों को उनका हमेशा ही साथ रहा हैं। 

ग्रामीण इलाकों के पत्रकारों को राज्य और राष्ट्रीय स्तर पर पहचान मिले इसलिए उन्होंने काफी काम किया हैं। पत्रकारों को नई टेक्नॉलॉजी से अवगत कराने के लिए भी वो हमेशा प्रयत्नरत रहते हैं।
दक्कन का पठार

thumb|दक्कन का पठारदक्कन का पठार जिसे विशाल प्रायद्वीपीय पठार के नाम से भी जाना जाता है, भारत का विशालतम पठार है। दक्षिण भारत का मुख्य भू भाग इस ही पठार पर स्थित है। यह पठार त्रिभुजाकार है। इसकी उत्तर की सीमा सतपुड़ा और विन्ध्याचल है पर्वत शृंखला द्वारा और पूर्व और पश्चिम की सीमा क्रमशः पूर्वी घाट एवं पश्चिमी घाट द्वारा निर्धारित होती है। यह पठार भारत के ८ राज्यो में फैला हुआ है।

दक्कन शब्द संस्कृत के शब्द दक्षिण का अंग्रेजी अपभ्रंश शब्द डक्कन का हिन्दीकरण है।
यह भारत भू भाग का सबसे विशाल खंड है!
दक्कन का पठार सतपुड़ा, महादेव तथा मैकाल श्रृंखला से लेकर नीलगिरी पर्वत के बीच अवस्थित है । इसकी औसत ऊँचाई 300-900 मी. के बीच है । इसे पुनः तीन पठारों में विभाजित किया गया है ।
(i) महाराष्ट्र का पठार (काली मृदा),
(ii) आंध्रप्रदेश का पठार, जिसे ‘आंध्रा प्लेटो’ कहते हैं। इसे 2 भागों में बाँटते हैं -
क. तेलंगाना पठार (लावा पठार)
ख. रायलसीमा पठार (आर्कियन चट्टानों की प्रधानता)
(iii) कर्नाटक पठार (मैसूर पठार) - इसमें आर्कियन चट्टानों की प्रधानता है । यह धात्विक खनिजो के लिए प्रसिद्ध है ।

दक्क￼नका पठार कठोर आग्नेय चट्टानों से बना है । इसका विवरण इस प्रकार है - 

स्थिति तथा आकार - दक्कन का पठार विंधयाचल पर्वत श्रेणी तथा प्रायद्वीप के दक्षिणी छोर के मध्य विस्त्रत है । इसकी आकृति त्रिभुज के समान है । इसकी सबसे अधिक लम्बाई उत्तर में है। 

पहाडियां - दक्कन के पठार की पूर्वी सीमा पर विंधयाचल पर्वत श्रेणी तथा महादेेव पहाडियां , तैमूर की पहाडियांं और मैकाल की पहाडियो का विस्तार है । 

#लावा का पठार मे पर्यटक स्थल है - अजंता की पहाड़ी, बाला घाट, हरिश्चंद्र की पहाड़ी
कर्नाटक का पठार - प्रायद्वीपीय पठार मे सबसे ऊचा पठार है
तमिलनाडु का पठार - मानसुन की दोनों शाखाओं से वर्षा प्राप्त करता है [दक्षिण पश्चिम मानसुन व उत्तर पूर्व मानसुन]
बाग़-ए-बाबर

बाग-ए-बाबर पार्क, [[काबुल]] का शहर की पृष्ठभूमि के संग शीतकालीन दृश्य
बाग़-ए-बाबर () (हिंदी अर्थ: बाबर का उद्यान) मुगल सम्राट बाबर का मकबरा परिसर है। यह काबुल आने वाले पर्यटकों का सबसे पसंदीदा स्‍थान है। इसी बाग में प्रथम मुगल बादशाह बाबर की कब्र है। यह पार्क कई बगीचों को मिलाकर बनाया गया है। इस बाग की बाहरी दीवार का पुनर्निर्माण २००५ ई. में पुरानी शैली में ही किया गया था। इस दीवार को १९९२-९६ ई. में युद्ध के दौरान क्षति पहुंची थी। यह बाग काबुल के चेचलस्‍टन क्षेत्र में स्थित है। बाबर की मृत्‍यु के बाद उन्‍हें आगरा में दफनाया गया था। लेकिन बाबर की यह इच्‍छा थी कि उन्‍हें काबुल में दफनाया जा। इस कारण शेरशाह सूरी ने उनकी इच्‍छानुसार उन्‍हें काबुल लाकर इस बाग में दफनाया गया। इसी बाग की प्रेरणा से भारत में मुगल बादशाहों ने कई बागों का निर्माण करवाया था।

बाग के बीचोंबीच एक नहर है जिसमें जल का अनवरत प्रवाह हो रहा है। पास में ही बाबर का मकबरा है, जहां पर गोलियों के निशान १९९० के दशक में हुए गृह युद्ध का परिणाम हैं। यह नहर इस बाग को दो हिस्सों में बांटती है, एक तरफ का हिस्सा परिवारों के लिए हैं और दूसरा सिर्फ युवा पुरुषों के लिए। दूसरी तरफ दरियों पर बैठे परिवारों के लिए हरी-हरी घास के ये बाग पिकनिक की जगह है। घूमती-फिरती काबुली महिलाएं बेशक काले हिजाब को ओढ़े रहती हैं, बावजूद इसके उनके चेहरे आसानी से पहचाने जा सकते हैं।
साहित्य संगीत कला २०१०

इन्हें भी देखें 
2010 भारत 2010 विज्ञान एवं प्रौद्योगिकी 2010 साहित्य संगीत कला 2010 खेल जगत 2010
खेल जगत २०१०

इन्हें भी देखें 
2010 भारत 2010 विज्ञान एवं प्रौद्योगिकी 2010 साहित्य संगीत कला 2010 खेल जगत 2010
स्वामी ओमानन्द सरस्वती

right|thumb|300px|स्वामी ओमनन्द सरस्वती
स्वामी ओमानन्द सरस्वती (मार्च, 1910 - 23 मार्च 2003) भारत के हरियाणा प्रान्त के स्वतंत्रता-संग्राम-सेनानी, शिक्षक, इतिहासकार एवं सामाजिक कार्यकर्ता थे।
कृषि अर्थशास्त्र

कृषि अर्थशास्त्र (Agricultural economicsgfd fusdhs या Agronomics) मूल रूप में वह विधा थी जिसमें फसलों उत्पादन एवं जानवरों के पालन में अर्थशास्त्र के सिद्धान्तों का प्रयोग करके इसे अधिक उपयोगी बनाने की कोशिशों का अध्ययन किया जाता था। पहले इसे 'एग्रोनॉमिक्स' कहते थे और यह अर्थशास्त्र की वह शाखा थी जिसमें भूमि के बेहतर उपयोग का अध्ययन किया जाता था। 

अर्थशास्त्र में कृषि का विशिष्ट स्थान स्वीकार किया गया है। विकसित, विकासशील एवं अर्द्धविकसित-सभी प्रकार की अर्थव्यवस्थाओं में आवश्यकतानुसार कृषि के विकास को मान्यता प्रदान की जाती है। खाद्य व्यवस्था, कच्चे माल की उपलब्धि तथा रोजगार प्रदान किये जाने के सम्बन्ध में प्रत्येक राष्ट्र की अर्थव्यवस्था में कृषि विकास का विशिष्ट स्थान है। नि:सन्‍देह कृषि के विकास में अनेक अस्थिरताओं से संघर्ष करना पड़ता है। इसके बावजूद भी किसी दृष्टि से कृषि का महत्व खाद्य सामग्री तथा औद्योगिक कच्चे माल की उपलब्धि की दृष्टि से कृषि विकास के महत्त्व को कम नहीं आंका जा सकता। अर्द्धविकसित तथा विकासशील देशों में इनके अतिरिक्त रोजगार उपलब्ध करवाने की दृष्टि से भी कृषि की विशिष्ट भूमिका है।

कृषि अर्थशास्त्र में कृषि के सम्बन्ध में स्थानीय कृषि, कृषि की नवीन व्यहू रचना तथा हरित क्रान्ति, कृषि का आधुनिकीकरण एवं व्यवसायीकरण, कृषि मूल्य नीति, कृषि श्रमिक, वन सम्पदा, ग्रामिण आधारभूत ढाँचा, बंजरभूमि विकास कार्यक्रम, कृषि वित्त, सहकारिता, सहकारिता का उद्गम एवं विकास, सहकारी विपणन, उपभोक्ता सहकारी समितियाँ और औद्योगिक सहकारी समितियाँ आदि विषयों का विस्तृत विवेचन किया जाता है।
पांडुरंग शास्त्री आठवले

पांडुरंग शास्त्री आठवले (19 अक्टूबर 1920 - 25 अक्टूबर 2003), भारत के दार्शनिक, आध्यात्मिक गुरू तथा समाज सुधारक थे। उनको प्राय: दादाजी के नाम से जाना जाता है जिसका मराठी में अर्थ 'बड़े भाई साहब' होता है। उन्होने सन् १९५४ में स्वाध्याय आन्दोलन चलाया और स्वाध्याय परिवार की स्थापना की। स्वाध्याय आन्दोलन श्रीमद्भागवद्गीता पर आधारित आत्म-ज्ञान का अन्दोलन है जो भारत के एक लाख से अधिक गावों में फैला हुआ है और इसके कोई लाखो सदस्य हैं। दादाजी गीता एवं उपनिषदों पर अपने प्रवचन के लिये प्रसिद्ध थे। 

उन्हें सन् १९९७ में धर्म के क्षेत्र में उन्नति के लिये टेम्पल्टन पुरस्कार (Templton Prize) से सम्मानित किया गया। सन् १९९९ में उन्हें सामुदायिक नेतृत्व के लिये मैगससे पुरस्कार से भी सम्मानित किया गया। उसी वर्ष भारत सरकार ने उन्हें पद्मविभूषण से सम्मानित किया।
पांडुरंग शास्त्री आठवलेके जन्मदिन को ‘मनुष्य गौरव दिन’ के रूप में मनाया जाता है। पांडुरंग शास्त्री ने पारंपरिक शिक्षा के साथ ही सरस्वती संस्कृत विद्यालय में संस्कृत व्याकरण के साथ न्याय, वेदांत, साहित्य और अंग्रेजी साहित्य का अध्ययन किया। उन्हें रॉयल एशियाटिक सोसाइटी मुंबई द्वारा मानद सदस्य की उपाधि से सम्मानित किया गया। इस पुस्तकालय में, उन्होंने उपन्यास खंड को छोड़कर सभी विषयों के प्रमुख लेखकों की प्रसिद्ध पुस्तकों का अध्ययन किया। वेदों, उपनिषदों, स्मृति, पुराणों पर चिंतन करते हुए। श्रीमद्भगवद्गीता पाठशाला (माधवबाग मुंबई) में, पांडुरंगशास्त्री ने अखंड वैदिक धर्म, जीवन जीने का तरीका, पूजा का तरीका और पवित्र मंच से सोचने का तरीका दिया।जय योगेश्वर
आइन-ए-अकबरी

अकबर का दरबार, [[अकबरनामा]] की पाण्डुलिपि में दिखाया गया एक चित्र
आइन-ए-अकबरी (अर्थ:अकबर के संस्थान), एक 16वीं शताब्दी का ब्यौरेवार ग्रन्थ है। इसकी रचना अकबर के ही एक नवरतन दरबारी अबुल फज़ल ने की थी। इसमें अकबर के दरबार, उसके प्रशासन के बारे में चर्चा की गई है। इसके तीन ख्ण्ड हैं, जिनमें अंतिम खंड अकबरनामा (), के नाम से है। ये खंड स्वयं तीन प्रखंडों में है।
तराई क्षेत्र

तराई क्षेत्र भारत, नेपाल एवं भूटान में स्थित हिमालय के आधार के दक्षिण में स्थित क्षेत्रों को कहते हैं। यह क्षेत्र पश्चिम में यमुना नदी से लेकर पूरब में ब्रह्मपुत्र नदी तक फैला हुआ है। इस क्षेत्र में भूमि नम है तथा इस क्षेत्र में घास के मैदान एवं वन हैं। तराई क्षेत्र के उत्तरी भाग भाभर क्षेत्र कहलाता है। तराई क्षेत्र की भूमि के अन्दर मिट्टी और बालू की एक के बाद एक परते हैं। यहाँ पर जल-स्तर बहुत उपर है। इस क्षेत्र की नदियों में मानसून के समय प्राय: बाढ़ आ जाती है। तराई क्षेत्र के नीचे (दक्षिण में) गंगा-यमुना-ब्रह्मपुत्र का मैदानी क्षेत्र स्थित है। तराई का अर्थ समतल भूमि होता है। और अर्थ मधेस भी होता है।
पिछले 1 दशक में नेपालमे तराई मधेश नाम से 1 दर्जन से भी अधिक राजनितिक दल दर्ता हुए है। उनमे से अधिकतर अभी के नेपालके सम्भिधान सभा में प्रतिनिधित्व करते है। कुछ मधेसी दल के नाम :मधेसी फोरम, तराई मधेश लोकतांत्रिक पार्टी, सद्भावना पार्टी, तराई मधेश राष्टीय अभियान।
उनका मुद्दा मधेशियो हक अधिकार संबिधान सभा से सुनिश्चित करवाना है। मधेश के लोग राजनितिक रूप से पिछड़े है। नेपाली सेना मधेसी की उपस्थिति 2% से भी कम है। और यही स्थिति कुटनीतिक पदों पर भी है।
मधेसी लोग अधिकतर भारत के यूपी विहार मूल के है। उसकेवाद अन्य राज्य से सम्बंधित है जैसे बंगाल पंजाब राजस्थान का नंबर आता है।
अहमद शाह बहादुर

अहमद शाह बहादुर (१७२५-१७७५) मुहम्मद शाह (मुगल) का पुत्र था और अपने पिता के बाद १७४८ में २३ वर्ष की आयु में १५वां मुगल सम्राट बना। इसकी माता उधमबाई थी, जो कुदसिया बेगम के नाम से प्रसिद्ध थीं।अहमद शाह बहादुर बचपन से ही काफी लाड प्यार में बड़े हुए। 1725 में उनका जन्म हुआ उनके बड़े होते होते मुगल साम्राज्य अपने आप में कमजोर होता जा रहा था जब 14 साल के थे तब नादिरशाह ने भारत पर आक्रमण कर दिल्ली में भयानक लूटपाट मचाई थी 1748 में अपने पिता मोहम्मद शाह की मृत्यु के बाद गद्दी पर बैठे और उन्होंने अपनी सेना का संचालन अपने ढंग से करना शुरू किया उनके शासन में कम नेतृत्व क्षमता साफ तौर पर नजर आती है जिसके कारण फिरोज जंग तृतीय नामक एक वजीर का उदय हुआ और बाद में 1754 इसी में उसने अहमद शाह बहादुर को अपनी ताकत के दम पर कैद कर लिया और आलमगीर को सम्राट बनाया अहमदशाह बचपन से ही आलसी थे उनको तलवारबाजी चलाना नहीं आता था अपनी माता कोदिया बेगम के और अपने पिता मोहम्मदशाह के बलबूते के दम पर उन्हें सम्राट की प्राप्त हुई थी सम्राट बनने के बाद ये हमेशा हरम में लिप्त रहते थे जिसके कारण उनका ध्यान शासन की ओर नहीं जाता था उन्होंने सफदरजंग को अवध का नवाब घोषित किया और अपनी सारी शक्तियां अपने वजीर के हाथ में दे दी जिसके कारण बाद में फिरोजजंग ने सदाशिव राव भाऊ जो कि मराठा सरदार थे उनकी सहायता से अहमद शाह बहादुर को कैद कर लिया और वहां उनको और उनकी माता कुदसिया बेगम को अंधा कर दिया गया जहां जनवरी 1775 में सामान्य तौर पर उनकी मृत्यु हो गई।{cn}}
नैगम शासन

नैगम शासन या 'कम्पनी शासन' या कॉरपोरेट शासन प्रक्रियाओं, रिवाजों, नीतियों, क़ानून और संस्थाओं की एक व्यवस्था है, जिनसे निगम (या कंपनी) निर्देशित, प्रशासित या नियंत्रित होती है। कॉर्पोरेट प्रशासन में कई हितधारकों के बीच संबंध और लक्ष्य भी शामिल हैं, जिनके लिए निगम नियंत्रित होती है। प्रमुख हितधारकों में हैं, शेयरधारक/सदस्य, प्रबंधन और निदेशक मंडल. अन्य हितधारकों में शामिल हैं, श्रमिक(कर्मचारी), ग्राहक, लेनदार (जैसे, बैंक, बांड धारक), आपूर्तिकर्ता, नियामक और सामान्य रूप से समुदाय. लाभेतर-निगमों या अन्य सदस्यता संगठनों के लिए नीचे पाठ में "शेयरधारक" से तात्पर्य (यदि लागू हो) "सदस्यों" से है। 

कॉर्पोरेट प्रशासन, एक बहुआयामी विषय है। कॉर्पोरेट प्रशासन का एक महत्वपूर्ण विषय, संगठन में कुछ व्यक्तियों की जवाबदेही को ऐसे तंत्र के सहारे सुनिश्चित करना है, जो मालिक-एजेंट समस्या को ख़त्म करने की कोशिश करते हैं। संबंधित, लेकिन कुछ अलग बातचीत का सूत्र शेयरधारकों के कल्याण पर ज़्यादा ज़ोर सहित, आर्थिक दक्षता में कॉर्पोरेट प्रशासन प्रणाली के प्रभाव पर चर्चा को केंद्रित करती है। कॉर्पोरेट प्रशासन विषय से संबंधित और भी दूसरे पहलू हैं, जैसे हितधारक का दृष्टिकोण और दुनिया भर में कॉर्पोरेट प्रशासन मॉडल (नीचे खंड 9 देखें).

2001 के बाद से आधुनिक निगमों के कॉर्पोरेट प्रशासन व्यवहार में, विशेषकर U.S. फर्म एनरॉन निगम और MCI Inc.(पूर्व वर्ल्डकॉम) जैसे प्रभावशाली प्रोफ़ाइल वाली कई बड़ी कंपनियों के ढह जाने की वजह से ताज़ा दिलचस्पी दिखाई देती है। 2002 में, अमेरिकी संघीय सरकार ने कॉर्पोरेट प्रशासन में जनता के विश्वास को जगाने के इरादे से सरबेन्स-ऑक्सले अधिनियम पारित किया।
डिजिटल हस्ताक्षर

डिजिटल हस्ताक्षर या डिजिटल हस्ताक्षर योजना किसी डिजिटल संदेश या दस्तावेज़ की प्रामाणिकता को निरूपित करने के लिए एक गणितीय योजना है। एक मान्य डिजिटल हस्ताक्षर, प्राप्तकर्ता को यह विश्वास दिलाता है कि संदेश किसी ज्ञात प्रेषक द्वारा तैयार किया गया था और उसे पारगमन में बदला नहीं गया था। डिजिटल हस्ताक्षर सामान्यतः सॉफ्टवेयर वितरण, वित्तीय लेन-देन और ऐसे अन्य मामलों में प्रयुक्त होते हैं, जहां जालसाजी और छेड़-छाड़ का पता लगाना अधिक महत्वपूर्ण है।

डिजिटल हस्ताक्षर का इस्तेमाल अक्सर इलेक्ट्रॉनिक हस्ताक्षर कार्यान्वित करने के लिए होता है, जो कि एक ऐसा व्यापक शब्द है जिसका संदर्भ ऐसे किसी इलेक्ट्रॉनिक डाटा से है, जो हस्ताक्षर के उद्देश्य को साथ लिए होता है, लेकिन सभी इलेक्ट्रानिक हस्ताक्षरों में डिजिटल हस्ताक्षर का उपयोग नहीं किया जाता. संयुक्त राज्य अमेरिका सहित कुछ देशों और यूरोपीय संघ में, इलेक्ट्रॉनिक हस्ताक्षरों का क़ानूनी महत्व है। तथापि, इलेक्ट्रॉनिक हस्ताक्षर से संबंधित कानून हमेशा यह स्पष्ट नहीं करते कि क़ानूनी परिभाषा को परे रखते हुए, क्या वे डिजिटल बीज-लेखन हस्ताक्षर के अर्थ में यहां प्रयुक्त हैं और इसलिए उनका महत्व, कुछ हद तक भ्रामक है।

डिजिटल हस्ताक्षर एक प्रकार की असममित क्रिप्टोग्राफ़ी लागू करते हैं। एक असुरक्षित चैनल से प्रेषित, एक उपयुक्त रूप से कार्यान्वित डिजिटल हस्ताक्षर, प्राप्तकर्ता को यह विश्वास दिलाते हैं कि संदेश, अधियाचित प्रेषक द्वारा ही भेजा गया था। कई मायनों में डिजिटल हस्ताक्षर पारंपरिक हस्तलिखित हस्ताक्षर के बराबर हैं; उचित रूप से कार्यान्वित डिजिटल हस्ताक्षर के साथ जालसाज़ी, हस्तलिखित क़िस्म की तुलना में कठिन है। यहां प्रयुक्त अर्थ में, डिजिटल हस्ताक्षर प्रणालियां गुप्त रूप पर आधारित हैं और ठीक तरह से लागू किए जाने पर ही ये प्रभावी हो सकती हैं। डिजिटल हस्ताक्षर ग़ैर-अस्वीकरण भी प्रदान कर सकते हैं, यानि हस्ताक्षरकर्ता सफलतापूर्वक यह दावा नहीं कर सकता है कि उसने संदेश पर हस्ताक्षर नहीं किए हैं, जबकि साथ में यह दावा हो कि उनकी निजी कुंजी गोपनीय है; साथ ही, कुछ ग़ैर-अस्वीकरण प्रणालियां डिजिटल हस्ताक्षर के लिए समय की मुहर पेश करती हैं, ताकि निजी कुंजी के उजागर हो जाने पर, हस्ताक्षर फिर भी मान्य रहता है। डिजिटल रूप से हस्ताक्षित संदेश, बिटस्ट्रिंग के रूप में निरूपणीय कुछ भी हो सकते हैं: उदाहरणों में शामिल हैं इलेक्ट्रॉनिक मेल, अनुबंध, या किसी अन्य गुप्त प्रोटोकॉल के माध्यम से प्रेषित संदेश.
तुर्किस्तान

thumb|300px|सन् १९१४ के नक़्शे में रूसी तुर्किस्तान दर्शाया गया है
तुर्किस्तान () मध्य एशिया के एक बड़ा भूभाग का पारम्परिक नाम है जहाँ तुर्की भाषाएँ बोलने वाले तुर्क लोग रहते हैं। इस नाम द्वारा परिभाषित इलाक़े की सीमाएँ समय के साथ बदलती रहीं हैं और इसका प्रयोग भी तुर्किस्तान से बाहर रहने वाले लोग ही अधिक करते थे। आधुनिक युग में तुर्कमेनिस्तान, उज़बेकिस्तान, काज़ाख़स्तान, किर्गिज़स्तान, ताजिकिस्तान और चीन का शिनजियांग प्रांत आते हैं। इनके अतिरिक्त उत्तरी ईरान और अफ़्ग़ानिस्तान के कुछ भाग, रूस के साइबेरिया क्षेत्र का छोटा सा भाग और मंगोलिया का सुदूर पश्चिमी भाग भी शामिल हैं। ध्यान दें कि ताजिकिस्तान को छोड़कर इन सभी क्षेत्रों में तुर्की भाषाएँ सबसे अधिक बोली जाती हैं। ताजिकिस्तान में बोली जाने वाली ताजिक भाषा एक ईरानी भाषा है, लेकिन ताजिकिस्तान को फिर भी तुर्किस्तान का भाग माना जाता है।
पदविज्ञान

भाषाविज्ञान में रूपिम की संरचनात्मक इकाई के आधार पर शब्द-रूप (अर्थात् पद) के अध्ययन को पदविज्ञान या रूपविज्ञान (मॉर्फोलोजी) कहते हैं। दूसरे शब्दों में, 'शब्द' को 'पद' में बदलने की प्रक्रिया के अध्ययन को रूपविज्ञान कहा जाता है। 

रूपविज्ञान, भाषाविज्ञान का एक प्रमुख अंग है। इसके अंतर्गत पद के विभिन्न अंशों - मूल प्रकृति (baseform) तथा उपसर्ग, प्रत्यय, विभक्ति (affixation) - का सम्यक् विश्लेषण किया जाता है इसलिये कतिपय भारतीय भाषाशास्त्रियों ने पदविज्ञान को "प्रकृति-प्रत्यय-विचार" का नाम भी दिया है।

भाषा के व्याकरण में पदविज्ञान का विशेष महत्त्व है। व्याकरण/भाषाविज्ञानी वाक्यों का वर्णन करता है और यह वर्णन यथासम्भव पूर्ण और लघु हो, इसके लिए वह पदों की कल्पना करता है। अतः उसे पदकार कहा गया है। पदों से चलकर ही हम वाक्यार्थ और वाक्योच्चारण तक पहुंचते हैं। "किसी भाषा के पदविभाग को ठीक-ठीक हृदयंगम करने का अर्थ है उस भाषा के व्याकरण का पूरा ज्ञान"।
चितकारा विश्वविद्यालय

चितकारा विश्वविद्यालय बरोटीवाला, हिमाचल प्रदेश, भारत में स्थित एक निजि विश्वविद्यालय है। इस विश्वविद्यालय का पाठ्यक्रम मुख्यत: इंजीनियरिंग तथा व्यवसाय प्रबंधन अध्ययन में स्नातक तथा स्नातकोत्तर स्तर का है।

श्रेणी:हिमाचल प्रदेश के विश्वविद्यालय
इडली

इडली (IPA:), एक दक्षिण भारतीय व्यंजन है। यह श्वेत रंग की मुलायम और गुदगुदी, २-३ इंच के व्यास की होती है। यह चावल और उड़द की धुली दाल भिगो कर पीसे हुए, खमीर उठा कर बने हुए घोल से भाप में तैयार की जाती है। खमीर उठने के कारण बड़े स्टार्च अणु छोटे अणुओं में टूट जाते हैं, व पाचन क्रिया को सरल बनाते हैं।
प्रायः उपाहार में परोसी जाने वाली इडली को जोड़े में नारियल की चटनी और सांभर के संग परोसा जाता है। इडली को विश्व के सर्वोच्च दस स्वास्थय वर्धक व्यंजनों में माना गया है।
फ्रेडरिक विंस्लो टेलर

200px|right|वैज्ञानिक प्रबन्धन के जनक टेलर

फ्रेडरिक विंस्लो टेलर (Frederick Winslow Taylor) (२० मार्च १८५६ - २१ मार्च १९१५) को वैज्ञानिक प्रबन्धन का जनक माना जाता है। वे एफ डल्यू टेलर के नाम से अधिक प्रसिद्ध हैं। वे अमेरिका के मेकैनिकल इंजिनीयर थे जिन्होने औद्योगिक दक्षता (industrial efficiency) में सुधार का विधिवत अध्ययन किया। वे कुछ प्रथम प्रबन्धन-सलाहकारों में से एक थे।
सांभर

[[दक्षिण भारत|दक्षिण भारतीय उपाहार]] व्यंजन [[इडली]], सांबार और वड़ा, परंपरागत केले के पत्ते पर परोसा हुआ। स्टेनलैस स्टील के चमकते प्याले, तश्तरियां दक्षिण भारतीय डाइनिंग टेबल की खास शोभा हैं
सांबार (तमिल: சாம்பார, कन्नड़: ಸಾಂಬಾರು, मलयालम: സാമ്പാർ, तेलुगु: సాంబారు), दक्षिण भारतीय खाने का एक मूल व्यंजन है, जो पूरे द्रविड़ क्षेत्र में लोकप्रिय है। इसके अलावा श्रीलंका के खाने में भी खूब प्रचलित है। यह अरहर की दाल से बनता है।
सांबार मूलत: अरहर (तुवर) दाल से बनता है, जिसमें विभिन्न सब्जियां भी पड़ी होती हैं और साथ ही इमली भी होती है। इनके ऊपर से सांबार मसाले का छौंक इसकी खास खुश्बू की पहचान है, जिसमें कड़ी पत्ती भी पड़ती है। यह आंध्र प्रदेश, कर्नाटक, केरल और तमिल नाडु सभी स्थानों में समान रूप से प्रचलित है। 

सांभर दक्षिण भारत की अभिन्न पहचान है। वहां का सामान्य खाना ही सांबार-चावल होता है। इसके अलावा सांबार इडली, सांबार दोसा, सांबार उत्तपम, इत्यादि हरेक व्यंजन का साथी है।
वीरभद्र सिंह

वीरभद्र सिंह (जन्म २३ जून १९३४) भारत गणराज्य के राज्य हिमाचल प्रदेश के पूर्व मुख्यमंत्री हैं। वीरभद्र सिंह छ: बार हिमाचल प्रदेश राज्य के मुख्यमंत्री रहे चुके है। मनमोहन सिंह के नेतृत्व में २८ मई २००९ को इस्पात मंत्री बनाए गये थे। वह १९६२, १९६७, १९७२, १९८० और २००९ में लोकसभा के लिए निर्वाचित हुए।
वैज्ञानिक प्रबन्धन

वैज्ञानिक प्रबन्धन (जिसे टेलरवाद और टेलर पद्धति भी कहते हैं) प्रबन्धन का एक सिद्धान्त है जो कार्य-प्रवाह (workflow) का विश्लेषण एवं संश्लेषण करती है और इस प्रकार श्रमिक उत्पादकता को बढ़ाने में सहायता करती है। इसके मूल सिद्धान्त १८८० एवं १८९० के दशकों में फ्रेडरिक विंस्लो टेलर द्वारा प्रतिपादित किये गये जो उनकी रचनाओं "शॉप मैनेजमेन्ट" (१९०५) तथा "द प्रिन्सिपल्स ऑफ साइन्टिफिक मैनेजमेन्ट" (१९११) के द्वारा प्रकाश में आये। टेलर का मानना था कि परिपाटी और "रूल ऑफ थम्ब" पर आधारित निर्णय के स्थान पर ऐसी तरीकों/विधियों का उपयोग किया जाना चाहिये जो कर्मिकों के कार्य का ध्यानपूर्बक अध्ययन के फलस्वरूप विकसित किये गये हों। 

वस्तुत: टेलरवाद, दक्षता वृद्धि का दूसरा नाम है। उन्नीसवीं शताब्दी के अन्त एवं बीसवीं शताब्दी के प्रारम्भ में मानव-जीवन में दक्षता बढ़ाने, बर्बादी कम करने, प्रयोगाधारित विधियों का उपयोग करने आदि की बहुत चर्चा हुई। टेलरवाद को इनका ही एक अंश माना जा सकता है।
बिस्मार्क

right|250px
ओटो एडुअर्ड लिओपोल्ड बिस्मार्क (1 अप्रैल 1815 - 30 जुलाई 1898), जर्मन साम्राज्य का प्रथम चांसलर तथा तत्कालीन यूरोप का प्रभावी राजनेता था। वह 'ओटो फॉन बिस्मार्क' के नाम से अधिक प्रसिद्ध है। उसने अनेक जर्मनभाषी राज्यों का एकीकरण करके शक्तिशाली जर्मन साम्राज्य स्थापित किया। वह द्वितीय जर्मन साम्राज्य का प्रथम चांसलर बना। वह "रीअलपालिटिक" (realpolitik) की नीति के लिये प्रसिद्ध है जिसके कारण उसे "लौह चांसलर" के उपनाम से जाना जाता है।

वह अपने युग का बहुत बड़ा कूटनीतिज्ञ था। अपने कूटनीतिक सन्धियों के तहत फ्रांस को मित्रविहीन कर जर्मनी को यूरोप की सर्वप्रमुख शक्ति बना दिया। बिस्मार्क ने एक नवीन वैदेशिक नीति का सूत्रपात किया जिसके तहत शान्तिकाल में युद्ध को रोकने और शान्ति को बनाए रखने के लिए गुटों का निर्माण किया। उसकी इस 'सन्धि प्रणाली' ने समस्त यूरोप को दो गुटों में बांट दिया।
रिसैट-२

रिसैट-२ (RISAT-2) भारत का एक कृत्रिम उपग्रह है। 'रिसैट', रडार इमैजिंग सैटेलाइट का लघुरूप है। यह सभी मौसमों में सुरक्षात्मक-निगरानी (surveillance) करने वाला उपग्रह है। इसे भारतीय अंतरिक्ष अनुसंधान संगठन ने २० अप्रैल को श्रीहरिकोटा से प्रक्षेपित किया। रिसैट-दो किसी भी मौसम में पृथ्वी की तस्वीर खींचने में सक्षम है और बाढ़ एवं भूस्खलन जैसी प्राकृतिक आपदाओं के बारे में भी पता लगाने में उपयोगी है। 

रीसैट-२ में सिथेंटिक एपर्चर राडार (Synthetic Aperture Radar या एसएआर) लगा है जो पूर्व में प्रक्षेपित भारत के सुदूर संवेदन उपग्रहों से अलग है। यह सिग्नल के लिए कई एंटीना से लैस है, जिससे स्पष्ट तस्वीरें खींची जा सकती हैं। एसएआर का निर्माण इसराइल की एयरोस्पेस इंडस्ट्रीज ने किया है, जो रक्षा क्षमताओं से युक्त है। एसएआर दिन-रात किसी भी मौसम और बादल वाले मौसम में भी तस्वीर खींच सकता है। इससे पहले भारतीय उपग्रहों में ऐसी क्षमता नहीं थी।
परासर भट्टर

श्री परासर भट्टर, रामानुज के अनुयायी थे, १२वीं शताब्दी के वैष्णव शिक्षक थे और उनका जन्म १२वीं शताब्दी के अंत में हुआ था। उन्होनें विष्णु सहस्रनाम पर तमिल भाषा में श्रीवैष्णवी दृष्टिकोण से एक व्याख्यान लिखा, जो आदि शंकर के अद्वैत दृष्टिकोण से भिन्न था। उन्हें स्वयं रामानुज द्वारा अपने उत्तराधिकारी के रूप में श्रीवैष्णवों का प्रधान नियुक्त किया गया।

}}
ऑस्पेन्स्की

प्योत्र दिमाइनोविच ऑस्पेन्स्की या पी॰डी॰ऑस्पेन्स्की (४ मार्च १८७८ - २ अक्टूबर १९४७) एक रूसी गणितज्ञ एवं लेखक थे। ये मशहूर रहस्यवादी गुर्जिएफ़ के शिष्य थे। इनका जन्म को मॉस्को में हुआ और मां एक चित्रकार तथा पिता रेलवे मे उच्चाधिकारी थे।

उनकी पहली पुस्तक "फोर्थ डायमेंशन"' १९०९ में तथा "टर्शियम ऑर्गेनम" १९१२ में रूसी भाषा में प्रकाशित हुई। १९१४ में रूसी में प्रकाशित उनके लेखों के संग्रह 'ए न्यू मॉडल ऑफ़ दि यूनिवर्स' ने रहस्यवाद में उनकी रुचि की ओर संकेत किया। 
श्रेणी:रूस के लोग
श्रेणी:1878 में जन्मे लोग
श्रेणी:१९४७ में निधन
श्रेणी:रूसी साहित्यकार
सिर

thumb|right|एक चीता का सिर
प्राणियों के शरीर के सबसे शीर्ष भाग को आमतौर पर सिर कहते हैं, इसमें नाक, कान, आँख इत्यादि ज्ञानेन्द्रियाँ स्थित होती हैं।
खोपड़ी

thumb|मानव की खोपड़ी
खोपड़ी कई जन्तुओं के सिर में पायी जाने वाली रचना है। यह कंकाल तंत्र का हिस्सा है जो हड्डियों से बना होता है। इसके द्वारा मस्तिष्क की सुरक्षा होती है।

श्रेणी:अंग
मंगोल भाषा

right|thumb|मंगोल भाषा बोलने वाले क्षेत्र
मंगोल भाषा अलताइक भाषाकुल की तथा योगात्मक बनावट की भाषा है। यह मुख्यत: अनतंत्र मंगोल, भीतरी मंगोल के स्वतंत्र प्रदेश, बुरयात (Buriyad) मंगोल राज्य में बोली जाती है। इन क्षेत्रों के अरिरिक्त इसके बोलनेवाले मंचूरिया, चीन के कुछ क्षेत्र और तिब्बत तथा अफगानिस्तान आदि में भी पाए जाते हैं। अनुमान है कि इन सब क्षेत्रों में मंगोल भाषा बोलनेवालों की संख्या कोई 40 लाख होगी।

इन विशाल क्षेत्रों में रहनेवाले मंगोल जाति के सब लोगों के द्वारा स्वीकृत कोई एक आदर्श भाषा नहीं है। परंतु तथाकथित मंगोलिया के अंदर जनतंत्र मंगोल की हलहा (Khalkha) बोली धीरे-धीरे आदर्श भाषा का पद ग्रहण कर रही है। स्वयं मंगोलिया के लोग भी इस हलहा बोली को परिष्कृत बोली मानते हैं और इसी बोली के निकट भविष्य में आदर्श भाषा बनने की संभावना है।

प्राचीन काल में मंगोल लिपि में लिखी जानेवाली साहित्यिक मंगोल पढ़े-लिखे लोगों में आदर्श भाषा मानी जाती थी। परंतु अब यह मंगोल लिपि जनतंत्र मंगोलिया द्वारा त्याग दी गई है और इसकी जगह रूसी लिपि से बनाई गई नई मंगोल लिपि स्वीकार की गई है। इस प्रकार अब मंगोल लिपि में लिखी जानेवाली साहित्यिक भाषा कम और नव मंगोल लिपि में लिखी जानेवाली हलहा बोली अधिक मान्य समझी जाने लगी है।
मण्डन मिश्र

"श्री लाल बहादुर शास्त्री राष्ट्रीय संस्कृत विद्यापीठ के संस्थापक डॉ मंडन मिश्र के बारे में अन्यत्र देखें।"

मंडन मिश्र, पूर्व मीमांसा दर्शन के बड़े प्रसिद्ध आचार्य थे। कुमारिल भट्ट के बाद इन्हीं को प्रमाण माना जाता है। अद्वैत वेदांत दर्शन में भी इनके मत का आदर है। ये भर्तृहरि के बाद कुमारिल भट्ट के अंतिम समय में तथा आदि शंकराचार्य के समकालीन थे।

मीमांसा और वेदांत दोनों दर्शनों पर इन्होंने मौलिक ग्रंथ लिखे। मीमांसानुक्रमाणिका, भावनाविवेक और विधिविवेक - ये तीन ग्रंथ मीमांसा पर; शब्द दर्शन पर स्फोटसिद्धि, प्रमाणाशास्त्र पर विवेक तथा अद्वैत वेदांत पर ब्रह्मसिद्धि - ये इनके ग्रंथ हैं। शालिकनाथ तथा जयंत भट्ट ने वेदांत का खंडन करते समय मंडन मिश्र का ही उल्लेख किया। शांकर भाष्य के सुप्रसिद्ध व्याख्याता, भामती के निर्माता वाचस्पति मिश्र ने मंडन की ब्रह्मसिद्धि को ध्यान में रखकर अपनी कृति लिखी।
मण्डन मिश्र व शंकराचार्य का शास्त्रार्थ स्थल , मण्डलेश्वर (तहसील महेश्वर, जिला खरगोन, मध्यप्रदेश) नर्मदा नदी पर स्थित पवित्र नगरी है ॥ छप्पन देव मन्दिर, शास्त्रार्थ स्थल प्राचीन है एवं जगद्गुरू आदि शंकराचार्य का परकाया प्रवेश स्थल गुप्तेश्वर महादेव काशी विश्वनाथ मन्दिर बडे रमणीय स्थान है ॥ जिसके कारण मण्डलेश्वर अत्यंत प्रसिद्ध है ll
क्रिस्टलकी

क्रिस्टलकी (Crystallography) या मणिविज्ञान एक प्रायोगिक विज्ञान है जिसमें ठोसों में परमाणों के विन्यास (arrangement) का अध्ययन किया जाता है। पहले क्रिस्टलिकी से तात्पर्य उस विज्ञान से था जिसमें क्रिस्टलों का अध्ययन किया जाता है। एक्स-किरण के डिफ्रैक्सन द्वारा क्रिस्टलोंके अध्ययनके पहले क्रिस्टलोंका अध्ययन केवल उनकी ज्यामिति (आकार-प्रकार) देखकर की जाती थी।
किन्तु आजकल विविध-प्रकार के किरण-पुंजों (एक्स-किरण, एलेक्ट्रान, न्यूट्रान, सिन्क्रोट्रान आदि) के डिफ्रैक्सन से किया जाता है।
मृच्छकटिकम्

[[राजा रवि वर्मा]] द्वारा चित्रित वसन्तसेना
मृच्छकटिकम् (अर्थात्, मिट्टी का खिलोना या मिट्टी की गाड़ी) संस्कृत नाट्य साहित्य में सबसे अधिक लोकप्रिय रूपक है। इसमें 10 अंक है। इसके रचनाकार महाराज शूद्रक हैं। नाटक की पृष्टभूमि पाटलिपुत्र (आधुनिक पटना) है। भरत के अनुसार दस रूपों में से यह 'मिश्र प्रकरण' का सर्वोत्तम निदर्शन है। 'मृच्छकटिकम्' नाटक इसका प्रमाण है कि अंतिम आदमी को साहित्य में जगह देने की परम्परा भारत को विरासत में मिली है जहाँ चोर, गणिका, गरीब ब्राह्मण, दासी, नाई जैसे लोग दुष्ट राजा की सत्ता पलट कर गणराज्य स्थापित कर अंतिम आदमी से नायकत्व को प्राप्त होते हैं।

इसकी कथावस्तु तत्कालीन समाज का पूर्ण रूप से प्रतिनिधित्त्व करती है। यह केवल व्यक्तिगत विषय पर ही नहीं,अपितु इस युग की शासन-व्यवस्था एवं राज्य-स्थिति पर भी प्रचुर प्रकाश डालता है। साथ- ही-साथ वह नागरिक-जीवन का भी यथावत् चित्र अंकित करता है। इसमें नगर की साज-सजावट, वेश्या (वारांगनाओं) का व्यवहार,दास प्रथा,जुआ (द्यूत-क्रीड़ा), 
विट की धूर्तता,चोरी (चौरकर्म), न्यायालय में न्यायनिर्णय की व्यवस्था ,अवांछित राजा के प्रति प्रजा के द्रोह एवं जनमत के प्रभुत्त्व का सामाजिक स्वरूप भली-भाँति चित्रित किया गया है। साथ ही समाज में दरिद्रजन की स्थिति, गुणियों का सम्मान, सुख-दु:ख में समरूप मैत्री के बिदर्शन, उपकृत वर्ग की कृतज्ञता निरपराध के प्रति दंड पर क्षोभ ,राज वल्लभों के अत्याचार, वारनारी की समृद्धि एवं उदारता, प्रणय की वेदी पर बलिदान, कुलांगनाओं का आदर्श-चरित्र जैसे वैयक्तिक विषयों पर भी प्रकाश डाला गया है। इसी विशेषता के कारण यह यथार्थवादी रचना संस्कृत साहित्य में अनूठी है। इसी कारण यह पाश्चात्य सहृदयों को अत्यधिक प्रिय लगी। इसका अनुवाद विविध भाषाओं में हो चुका है और भारत तथा सुदूर अमेरिका, रूस, फ्रांस, जर्मनी,इटली, इंग्लैण्ड के अनेक रंगमंचों पर इसका सफल अभिनय भी किया जा चुका है।
साधू राम इंटर कॉलेज

साधू राम इंटर कॉलेज देहरादून, उत्तराखंड के राजा रोड में स्थित एक सरकारी विद्यालय है। इसकी स्थापना श्री शाडू राम महेंद्रू द्वारा १९२६ में की गई थी। यह देहरादून रेलवे स्टेशन से कुछ ही दूरी पर, राजा रोड में स्थित है।

विद्यालय के बारे में सामान्य जानका

विद्यालय के बारे में सामान्य जानकारी इस प्रकार है:-

* देहरादून में स्थिति : ८६, राजा रोड, देहरादून, जिला - देहरादून, उत्तराखंड - २४८ ००१
* दिशा : यह देहरादून रेलवे स्टेशन से ७०० मीटर की दूरी पर राजा रोड पर स्थित है। 
* समय : 
** गर्मी में 7:15 सुबह से 1:00 दोपहर
** सर्दी में 9:15 सुबह से 3:30 अपराह्न 
* कार्य दिवस : सोमवार से शनिवार।
* अन्य विशेषतायें/विशेष रुचि : इस विद्यालय में लगभग ५०० छात्र हैं। यहां कक्षा एक से लेकर १२ वीं तक है। इस विद्यालय में कम्प्यूटर और विज्ञान प्रयोगशालाएं भी है और १०वीं के बाद यहां केवल विज्ञान एवं वाणिज्य की पढ़ाई होती है। वर्तमान मे विद्यालय मे श्री श्रवण कुमार शर्मा प्रधानाचार्य के पद पर कार्यरत है इसकी एक शाखा जी एम एस रोड पर स्थित है जहां पर खेल का मैदान एवं कृषि भूमि है । इस विद्यालय में गरीब छात्र तथा छात्राओं को नि:शुल्क शिक्षा प्रदान की जाती है ।
विद्यालय मे समाज के गरीब लोगों को निशुल्क विवाह हेतु मैदान उपलब्ध कराया जाता है ।
परवल

परवल या 'पटल' एक प्रकार की सब्ज़ी है। इसकी लता जमीन पर पसरती है। इसकी खेती असम, बंगाल, ओड़िशा, बिहार एवं उत्तर प्रदेश में की जाती है।
परवल को हिंदी में 'परवल', तमिल में 'कोवाककई' (Kovakkai), कन्नड़ में 'थोंड़े काई' (thonde kayi) और असमिया, संस्कृत, ओडिया और बंगाली में 'पोटोल' तथा भोजपुरी, उर्दू, और अवध भाषा में 'परोरा' के नाम से भी जाना जाता है।

इनके आकर छोटे और बड़े से लेकर मोटे और लम्बे में - 2 से 6 इंच (5 से 15 सेंटीमीटर) तक भिन्न हो सकते हैं। यह अच्छी तरह से साधारणतया गर्म और आर्द्र जलवायु के अन्दर पनपती है।
श्री महावीर जैन कन्या विद्यालय इंटर कॉलेज

श्री महावीर जैन कन्या विद्यालय इंटर कॉलेज देहरादून, उत्तराखंड के तिलक रोड में स्थित एक सरकारी विद्यालय है। इसकी स्थापना १९२७ में श्री कृष्ण चंद द्वारा की गई थी।

विद्यालय के बारे में सामान्य जानकारी इस प्रकार है:-
* देहरादून में स्थिति : ३१, तिलक रोड, देहरादून, जिला - देहरादून, उत्तराखंड - २४८ ००१
* दिशा : यह घंटाघर से १.५ किलोमीटर की दूरी पर तिलक रोड पर स्थित है।
* समय :
** गर्मी में ८:०० सुबह से १:०० दोपहर
** सर्दी में १०:०० सुबह से ४:०० दोपहर
* कार्य दिवस : सोमवार से शनिवार।
* उल्लेखनीय भूतपूर्वछात्र : सविता शेट्टी, वकील
* अन्य विशेषतायें/विशेष रुचि : इस विद्यालय में लगभग ४०० छात्र हैं। यहां कक्षा ६ से लेकर १२ वीं तक है। इस विद्यालय में कम्प्यूटर और विज्ञान प्रयोगशालाएं भी है और १०वीं के बाद यहां विज्ञान और कला की पढ़ाई होती है।
सिरंगून बंदरगाह

thumb|200x200px|सिरंगून बंदरगाह की स्थिति।
सिरंगून बंदरगाह (सरलीकृत चीनी: 实龙岗港口; पिनयिन: Shílónggāng Gángkǒu) सिंगापुर की मुख्यभूमि और पुलाउ युबिन के मध्य एक जलक्षेत्र है।

* सिरंगून बंदरगाह-सप्ताहांत से जुड़ी कहानियाँ।
विवेकानंद स्कूल

विवेकानंद स्कूल देहरादून, उत्तराखंड के विवेकानंद ग्राम, हरिद्वार रोड पर स्थित एक निजी विद्यालय है। इसकी स्थापना इंडियन स्कूल सोसायटी रजिस्टर्ड द्वारा १९७४ में की गई थी।

विद्यालय के बारे में सामान्य जानकारी इस प्रकार है:-
* देहरादून में स्थिति : विवेकानंद ग्राम, हरिद्वार रोड, देहरादून, जिला - देहरादून, उत्तराखंड - २४८ ००१
* दिशा : यह देहरादून रेलवे स्टेशन से डोईवाला की ओर ५.५ किलोमीटर की दूरी पर हरिद्वार रोड पर स्थित है।
* समय :
** गर्मी में ८:०० सुबह से ३:०० दोपहर
** सर्दी में ८:३० सुबह से ३:३० दोपहर
* कार्य दिवस : सोमवार से शनिवार।
* अन्य विशेषतायें/विशेष रुचि : इस विद्यालय में लगभग ६०० छात्र हैं और यहां कक्षा नर्सरी से लेकर १२ वीं तक है। लड़के और लड़कियों दोनों के लिए उपलब्ध इस विद्यालय में कम्प्यूटर और विज्ञान प्रयोगशाला भी है। यहां १० वीं के बाद कला विज्ञान तथा वाणिज्य की पढ़ाई होती है।
मैसूर विश्वविद्यालय

मैसूर विश्वविद्यालय भारत के कर्नाटक प्रान्त में स्थित मैसूर जिले में है।
श्रेणी:मैसूर
दक्षिणी चीन सागर

thumb|200x200px|दक्षिणी चीन सागर का मानचित्र।
दक्षिणी चीन सागर चीन के दक्षिण में स्थित एक सीमांत सागर है। यह प्रशांत महासागर का एक भाग है, जो सिंगापुर से लेकर ताईवान की खाड़ी लगभग ३५,००,००० वर्ग किमी में फैला हुआ है। पाँच महासागरों के बाद यह विश्व के सबसे बड़े जलक्षेत्रों में से एक है। इस सागर में बहुत से छोटे-छोटे द्वीप हैं, जिन्हें संयुक्त रूप से द्वीपसमूह कहा जाता है। सागर और इसके इन द्वीपों पर, इसके तट से लगते विभिन्न देशों का संप्रभुता की दावेदारी है। इन दावेदारियों को इन देशों द्वारा इन द्वीपों के लिए प्रयुक्त होने वाले नामों में भी दिखाई देती है।
साहा समीकरण

साहा समीकरण का विकाश सुप्रसिद्ध भारतीय खगोलविज्ञानी (एस्ट्रोफिजिसिस्ट्) मेघनाद साहा ने 1920 में किया था। इसके द्वारा वर्णपट्ट के आधार पर तारों के वर्गीकरण की व्याख्या की गई है। For a gas composed of a single atomic species, the Saha equation is written:

:formula_1

where:

* formula_2 is the density of atoms in the "i"-th state of ionization, that is with "i" electrons removed.
* formula_3 is the degeneracy of states for the "i"-ions
* formula_4 is the energy required to remove "i" electrons from a neutral atom, creating an "i"-level ion.
* formula_5 is the electron density
* formula_6 is the thermal de Broglie wavelength of an electron
::formula_7
* formula_8 is the mass of an electron
* formula_9 is the temperature of the gas
* formula_10 is the Boltzmann constant
* formula_11 is Planck's constant

In the case where only one level of ionization is important, we have formula_12 and defining the total density "n"  as formula_13, the Saha equation simplifies to:

:formula_14

where formula_15 is the energy of ionization.

The Saha equation is useful for determining the ratio of particle densities for two different ionization levels. The most useful form of the Saha equation for this purpose is

:formula_16, 

where "Z" denotes the partition function. The Saha equation can be seen as a restatement of the equilibrium condition for the chemical potentials:

:formula_17
राउरकेला

राउरकेला (Rourkela) भारत के ओड़िशा राज्य के सुन्दरगढ़ ज़िले में स्थित एक नगर है। यह ज़िले का मुख्यालय भी है।
सूरतकल

सूरतकल (तुलु: ಸುರತ್ಕಲ್) मंगलौर नगर निगम के अधीन एक क्षेत्र है। यह दक्षिण कन्नड़ जिला, कर्नाटक में स्थित है। यहां भारत का एक बेहतरीन तकनीकी संस्थान राष्ट्रीय तकनीकी संस्थान (एन.आई.टी.के) स्थापित है। इसे पूर्व में कर्नाटक रीजनल इंजीनियरिंग कालिज कहा जाता था। 
सूरतकल मंगलौर शहर का उपनगरीय क्षेत्र है। यह राष्ट्रीय राजमार्ग - 17 पर पड़ता है। 

thumb|right|सूरतकल सागरतट
सोजत

सोजत राजस्थान राज्य के पाली जिले का एक कस्बा है। यह इसी नाम से एक तहसील भी है। यह कस्बा राष्ट्रीय राजमार्ग 162 पर स्थित है। सोजत, अरावली की गोद से निकलती सुकडी नदी के पास बसा है, भोगोलिक दृष्टि से मैदानी क्षेत्र है। प्राचीनकाल में यह शहर 'तम्रावती' के नाम से जाना जाता था। हिना की खेती इस शहर का प्रमुख आकर्षण है। कस्बे के मध्य में एक विशाल दुर्ग बना हुआ है।
सुक़दी नदी यहाँ की प्रमुख नदी है
दाल

भारत में कई प्रकार की दालें प्रयोग की जाती हैं। दालें अनाज में आतीं हैं। इन्हें पैदा करने वाली फसल को दलहन कहा जाता है। दालें हमारे भोजन का सबसे महत्वपूर्ण भाग होती हैं। दुर्भाग्यवश आज आधुनिकता की दौड़ में फास्ट फूड के प्रचलन से हमारे भोजन में दालों का प्रयोग कम होता जा रहा है, जिसका दुष्प्रभाव लोगों, विशेषकर बच्चों एवं युवा वर्ग के स्वास्थ्य पर पड़रहा है। दालों की सर्व प्रमुख विशेषता यह होती है कि आँच पर पकने के बाद भी उनके पौष्टिक तत्व सुरक्षित रहते हैं। इनमें प्रोटीन और विटामिन बहुतायत में पाए जाते हैं। इनमें से कुछ प्रमुख दालें हैं:

* अरहर दाल
* मूंग दाल
** मूंग साबुत
** मूंग छिलका
** मूंग धुली
* उड़द दाल
** उड़द साबुत
** उड़द छिलका
** उड़द धुली
** हरी उड़द
* चना दाल
* मसूर दाल
** मसूर साबुत
** मसूर धुली या मलका मसूर
* चने
** काले चने
** काबुली चने या छोले
* राजमां
** राजमां लाल
** राजमां चितरा
** राजमां जम्मू या राजमा कश्मीरी
* मोठ दाल
* लोभिया दाल
; अन्य
खेसरी , गौर, लोबिया, कुल्थी, मटर, सोयाबीन
मध्वाचार्य

मध्वाचार्य, माधवाचार्य विद्यारण्य से भिन्न हैं।


मध्वाचार्य (तुलु : ಶ್ರೀ ಮಧ್ವಾಚಾರ್ಯರು) (1238-1317) भारत में भक्ति आन्दोलन के समय के सबसे महत्वपूर्ण दार्शनिकों में से एक थे। वे पूर्णप्रज्ञ व आनन्दतीर्थ के नाम से भी प्रसिद्ध हैं। वे तत्ववाद के प्रवर्तक थे जिसे द्वैतवाद के नाम से जाना जाता है। द्वैतवाद, वेदान्त की तीन प्रमुख दर्शनों में एक है। मध्वाचार्य को वायु का तृतीय अवतार माना जाता है (हनुमान और भीम क्रमशः प्रथम व द्वितीय अवतार थे)।

मध्वाचार्य कई अर्थों में अपने समय के अग्रदूत थे, वे कई बार प्रचलित रीतियों के विरुद्ध चले गये हैं। उन्होने द्वैत दर्शन का प्रतिपादन किया। इन्होने द्वैत दर्शन के ब्रह्मसूत्र पर भाष्य लिखा और अपने वेदांत के व्याख्यान की तार्किक पुष्टि के लिये एक स्वतंत्र ग्रंथ 'अनुव्याख्यान' भी लिखा। श्रीमद्भगवद्गीता और उपनिषदों पर टीकाएँ, महाभारत के तात्पर्य की व्याख्या करनेवाला ग्रंथ महाभारततात्पर्यनिर्णय तथा श्रीमद्भागवतपुराण पर टीका ये इनके अन्य ग्रंथ है। ऋग्वेद के पहले चालीस सूक्तों पर भी एक टीका लिखी और अनेक स्वतंत्र प्रकरणों में अपने मत का प्रतिपादन किया। ऐसा लगता है कि ये अपने मत के समर्थन के लिये प्रस्थानत्रयी की अपेक्षा पुराणों पर अधिक निर्भर हैं।
बेलन

thumbnail|left|भारतीय लकड़ी का बेलन
अंगूठाकार|left|विदेशी बेलन (रोलिंग पीन)

बेलन भारतीय खाना बनाने में इस्तेमाल होनेवाला बर्तन है। यह प्राय: लकड़ी का ही होता है। किंतु पत्थर, धातु, प्लास्टिक इत्यादि का भी हो सकता है। इससे चकले पर रखकर रोटी को बेला जाता है।
कादम्बरी

अंगूठाकार|वाणभट्ट का उपन्यास- कादम्बरी
कादम्बरी संस्कृत साहित्य का महान उपन्यास है। इसके रचनाकार वाणभट्ट हैं। यह विश्व का प्रथम उपन्यास कहलाने का अधिकारी है। इसकी कथा सम्भवतः गुणाढ्य द्वारा रचित बड्डकहा (वृहद्कथा) के राजा सुमानस की कथा से ली गयी है। यह ग्रन्थ बाणभट्ट के जीवनकाल में पूरा नहीं हो सका। उनकी मृत्यु के बाद उनके पुत्र भूषणभट्ट (या पुलिन्दभट्ट) ने इसे पूरा किया और पिता द्वारा लिखित भाग का नाम 'पूर्वभाग' एवं स्वयं द्वारा लिखित भाग का नाम 'उत्तरभाग' रखा।

जहाँ हर्षचरितम् आख्यायिका के लिए आदर्शरूप है वहाँ गद्यकाव्य कादम्बरी कथा के रूप में। बाण के ही शब्दों में इस कथा ने पूर्ववर्ती दो कथाओं का अतिक्रमण किया है। अलब्धवैदग्ध्यविलासमुग्धया धिया निबद्धेय-मतिद्वयी कथा-कदम्बरी। सम्भवतः ये कथाएँ गुणाढ्य की बृहत्कथा एवं सुबन्धु की वासवदत्ता थीं।

ऐसा प्रतीत होता है कि बाण इस कृति को सम्पूर्ण किए बिना ही दिवंगत हुए जैसा कि उनके पुत्र ने कहा है:
:"याते दिवं पितरि तद्वचसैव सार्ध
:"विच्छेदमाप भुवि यस्तु कथाप्रबन्धः।
:"दुःखं सतां यदसमाप्तिकृतं विलोक्य
:"प्रारण्य एव स मया न कवित्वदर्पात्॥

पुलिन्द अथवा भूषणभट्ट ने इस कथा को सम्पूर्ण किया।
पानी पूरी

पानी पूरी एक प्रसिद्ध नाश्ता है इसे उत्तर भारत में पानी पूरी या गोलगप्पे, पूर्व भारत में फुचका, दक्षिण भारत में पानी पूरी एवं पश्चिम भारत में गुपचुप के नाम से जाना जाता है| भारत के लोग इसे अक्सर दोपहर या शाम के समय खाना पसंद करते हैं | पानी पूरी २० से ज्यादा तरीकों से बनाया जाता है जिनमें खट्टा पानीपूरी, मीठी पानीपूरी, एवं तीखी पानीपूरी सबसे लोकप्रिय माना जाता है| 

पानी पूरी को और भी मजेदार बनाने के लिए इसमें आलू, प्याज मिर्ची, मटर से बने हुए चोखेको आधा भरकर इमली के पानी से पूरा भरा जाता है| इसके अलावा अलग तरीकों के गोलगप्पे जिसमें सौंठ की चटनी, मीठी चटनी, मीठी गुलाब पानी, और दही के साथ भर कर भी बनाया जाता है।
फतेहगढ़ साहिब

फतेहगढ़ साहिब (Fatehgarh Sahib) भारत के पंजाब राज्य के फतेहगढ़ साहिब ज़िले में स्थित एक नगर है। यह ज़िले का मुख्यालय भी है। इस स्थान का सिख धर्म में बहुत महत्व है। यहाँ औरंगज़ेब के सरहिंद के फौजदार वजीर खान ने गुरु गोविंद सिंह के दो बेटों - फतेह सिंह और ज़ोरावर सिंह - को दीवार में ज़िन्दा चुनवा दिया था।
राष्ट्रीय प्रौद्योगिकी संस्थान, अगरतला

राष्ट्रीय तकनीकी संस्थान, अगरतला, त्रिपुरा की स्थापना वर्ष १९५५ में की गई थी और दिनांक १ अप्रैल २००६ को केन्द्र सरकार के पूर्णत: वित्त पोषित संस्थान के रूप में अधिग्रहित किया गया और राष्‍ट्रीय प्रौद्योगिकी संस्थान, अगरतला बनाया गया। संस्थान अवर-स्नातक स्तर पर प्रति वर्ष २६६ विद्यार्थियों की भर्ती कर ७ कोर्स संचालित करता है।

राष्ट्रीय प्रौद्योगिकी संस्थान, अगरतला, जिसे एनआईटी अगरतला या एनआईटीए के नाम से भी जाना जाता है। भारत सरकार के मानव संसाधन विकास मंत्रालय द्वारा स्थापित उच्च शिक्षा का एक प्रौद्योगिकी संस्थान है। यह 1965 में त्रिपुरा इंजीनियरिंग कॉलेज के रूप में स्थापित किया गया था और 2006 में एक राष्ट्रीय प्रौद्योगिकी संस्थान (एनआईटी) घोषित किया गया, इस प्रकार इसे राष्ट्रीय महत्व के संस्थान के रूप में मान्यता दी गई।

संस्थान की स्थापना 1965 में सिविल, इलेक्ट्रिकल और मैकेनिकल इंजीनियरिंग की शाखाओं के साथ त्रिपुरा इंजीनियरिंग कॉलेज के रूप में की गई थी। यह शुरू में कलकत्ता विश्वविद्यालय से संबद्ध था और बंगाल इंजीनियरिंग कॉलेज (वर्तमान में आई आई ई एस टी शिबपुर) के समान पाठ्यक्रम संरचना और परीक्षा प्रणाली थी।
1987 में त्रिपुरा विश्वविद्यालय की स्थापना के बाद, संस्थान को इसके साथ जोड़ दिया गया था। 1999 - 2000 के सत्र से कंप्यूटर विज्ञान और इंजीनियरिंग डिग्री की पाठ्यक्रम शुरू किया गया थे और 2005 - 2006 के सत्र से तीन और नई डिग्री की पेशकश की गई जोकि इलेक्ट्रिकल और इलेक्ट्रॉनिक्स, उत्पादन और परिवहन इंजीनियरिंग।
23 फरवरी 2006 को, केंद्रीय मंत्रिमंडल ने त्रिपुरा इंजीनियरिंग कॉलेज को राष्ट्रीय प्रौद्योगिकी संस्थान में बदलने के लिए राज्य सरकार के प्रस्ताव को मंजूरी दी।
झारसुगुड़ा

झारसुगुड़ा (Jharsuguda) भारत के ओड़िशा राज्य के झारसुगुड़ा ज़िले में स्थित एक नगर है। यह ज़िले का मुख्यालय भी है।
शेर की खाल वाला वीर

"राजा Rostevan और Avtandil शिकार"जाओ. चित्रण Mamuka Tavakarashvili, [[१६४६|1646]] के द्वारा एक पांडुलिपि से

शेर की खाल वाला वीर सम्पादनें (जॉर्जीयन्: ვეფხისტყაოსანი)), Vepkhist'q'aosani"इस नाइट बाघों में त्वचा"के रूप में transliterated) एक महाकाव्य कविता है, पर 1600 की निर्वाचकगण, 12 वीं सदी में जॉर्जीयन् महाकाव्य कवि शोथा रुस्थावेली, कौन था लिखा था एक राजकुमार और कोषाध्यक्ष (" Mechurchletukhutsesi") [के शाही दरबार में [तामार जॉर्जिया के। रानी तामार जॉर्जिया के]]. "इस नाइट की पैंथर की त्वचा में"अक्सर के रूप में जॉर्जिया है 1712]] में, [में छपा था [टैबिलिसि.
ज्योतिबा फुले नगर

ज्योतिबा फुले नगर पहले मुरादाबाद जिले का एक हिस्सा था। तब इसे अमरोहा कहा जाता था। 24 अप्रैल 1997 ई. को संत महात्मा ज्योतिबा फुले की याद में यह इस जगह को एक अलग जिले, ज्योतिबा फुले नगर जिला के रूप में घोषित किया गया था। गंगा और कृष्णा यहां की प्रमुख नदियां है। यह जिला बिजनौर जिला के उत्तर, मुरादाबाद जिला के पूर्व और मेरठ जिला, गाजियाबाद जिला तथा बुलंदशहर जिला के पश्चिम से घिरा हुआ है। इस जिले का कुल क्षेत्रफल 2,470 वर्ग किलोमीटर है। अमरोहा, वसुदेव मंदिर, तुलसी पार्क, गजरौला, रजाबपुर, कंखाथर और तिगरी आदि यहां के प्रमुख पर्यटन स्थलों में से है। अमरोहा पहले बड़ा नगर था।
अमरोहा कृषि उत्पादों की मंडी होने के साथ-साथ अमरोहा में मुख्यतः हथकरघा वस्त्र, मिट्टी के बर्तन उद्योग व चीनी की मिलें हैं।
अमरोहा रेल मार्ग से मुरादाबाद व दिल्ली से जुड़ा हुआ है।
अमरोहा में आगरा विश्वविद्यालय से संबद्ध महाविद्यालयों के अलावा मुस्लिम पीर शेख़ सद्दू की दरगाह भी है।
शूद्रक

शूद्रक नामक राजा का संस्कृत साहित्य में बहुत उल्लेख है। ‘मृच्छकटिकम्’ इनकी ही रचना है। जिस प्रकार विक्रमादित्य के विषय में अनेक दंतकथाएँ प्रचलित हैं वैसे ही शूद्रक के विषय में भी अनेक दंतकथाएँ हैं। कादम्बरी में विदिशा में, कथासरित्सागर में शोभावती तथा वेतालपंचविंशति में वर्धन नामक नगर में शूद्रक के राजा होने का उल्लेख है। मृच्छकटिकम् में कई उल्लेखों से ज्ञात होता है कि शूद्रक दक्षिण भारतीय थे तथा उन्हें प्राकृत तथा अपभ्रंश भाषाओं का भी अच्छा ज्ञान था। वे वर्ण व्यवस्था में विश्वास रखते थे तथा गायों और ब्राह्मणों का विशेष आदर करते थे। शूद्रक का समय छठी शताब्दी था।

मृच्छकटिकम के अतिरिक्त उन्होने वासवदत्ता, पद्मप्रभृतका आदि की रचना भी की।

राजा शूद्रक बड़ा कवि था। कुछ लोग कहते हैं, शूद्रक कोई था ही नहीं, एक कल्पित पात्र है। परन्तु पुराने समय में शूद्रक कोई राजा था इसका उल्लेख हमें स्कन्दपुराण में मिलता है। महाकवि भास ने एक नाटक लिखा है जिसका नाम ‘दरिद्र चारुदत्त’ है। ‘दरिद्र चारुदत्त’ भाषा और कला की दृष्टि से ‘मृच्छकटिक’ से पुराना नाटक है। निश्चयपूर्वक शूद्रक के बारे में कुछ नहीं कहा जा सकता। बाण ने अपनी ‘कादम्बरी’ में राजा शूद्रक को अपना पात्र बनाया है, पर यह नहीं कहा कि वह कवि भी था। बाण का समय छठी शती है। ऐसा लगता है कि शूद्रक कोई कवि था, जो राजा भी था। वह बहुत पुराना था। परन्तु कालिदास के समय तक उसे प्रधानता नहीं दी गई थी, या कहें कि जिस कालिदास ने सौमिल्ल, भास और कविपुत्र का नाम अपने से पहले बड़े लेखकों में गिनाया है, उसने सबकी सूची नहीं दी थी। शूद्रक का बनाया नाटक पुराना था, जो निरन्तर सम्पादित होता रहा और बाद में प्रसिद्ध हो गया। हो सकता है वह भास के बाद हुआ हो। भास का समय ईसा की पहली या दूसरी शती माना जाता है।
नगरकोट

नगरकोट काठमांडू उपत्यका में स्थित एक रमणीय स्थल (ग्राम) है। यह काठमांडू से ३२ किमी पूरब में स्थित है। यह बागमती अंचल के भक्तपुर जिला में है। २०११ की जनगणना के अनुसार यहाँ की जनसंख्या 4571 तथा 973 घर थे। यह समुद्र तल से 2,195 मीटर की ऊँचाई पर बसा है और भक्तपुर के सबसे अधिक दर्शनीय स्थलों में से एक है। यहाँ से हिमालय पर सूर्योदय का सुहावना दृष्य देखते ही बनता है। यहाँ से माउण्ट एवरेस्ट और अन्य हिमाच्छादित चोटियाँ दिखतीं हैं। यहाँ से काठमांडू उपत्यका का विहंगम दृष्य भी देखा जा सकता है।
कंधमाल जिला

कंधमाल ज़िला भारत के ओड़िशा राज्य का एक जिला है। कंधमाल जिला प्रकृति का स्वर्ग कहलाता है। यहां स्थित दरिंगबाड़ी को तो ओड़िशा का कश्मीर कहा जाता है। इसका मुख्यालय है फूलबाणी। आराम और सुकून की तलाश में आने वाले पर्यटकों के लिए यहां बहुत कुछ है। यहां का वन्यजीवन, स्वास्थ्यप्रद वातावरण, पहाड़, झरने और रास्ते, सभी कुछ सैलानियों को आकर्षित करते हैं। कंधमाल हस्तशिल्प के लिए भी प्रसिद्ध है। यहां का दोकरा, टैरा-कॉटा, बांस का काम दूर-दूर तक अपनी पहचान बना चुका है।

कंधमाल जिले की स्थापना 1994 में हुई थी। उस समय फूलबाणी जिले से कंधमाल और बौध नामक दो जिले बनाए गए थे। कंधमाल समृद्ध सांस्कृति धरोहर का प्रतीक है। मौर्य सम्राट अशोक ने जउगदा के शिलालेख में इस पर्वतीय स्थान के लोगों का उल्लेख किया है और इसे अटविकास कहा है। यहां के घाटों का इलाका जिसे कलिंग कहा जाता है मध्यकाल में यात्रियों के संपर्क में आया था। इस जगह का प्रयोग मध्य भारत तक नमक पहुंचाने के लिए किया जाता था। कुल मिलाकर कहें तो प्रकृति और इतिहास का अनूठा संगम कंधमाल की मुख्य विशेषता है।
सेंट एंजिलो फोर्ट

right|thumb|top|220px|सेंट एंजिलो फोर्ट
[[kaNNUr]] स्थित सेंट एंजिलो फोर्ट से [[अरब सागर]] का दृश्य
केरल में कन्नूर किले के रूप में विख्यात इस किले का निर्माण 1505 ई. में प्रथम पुर्तगाली वायसराय डॉन फ्रांसिसको डी अलमीडा द्वारा बनवाया गया था। पुर्तगालियों के बाद इस किले पर डचों को नियंत्रण हो गया, उसके बाद अंग्रेजों ने इस पर अधिकार कर लिया। मालाबार में अंग्रेजों का यह प्रमुख सैन्य ठिकाना था। वर्तमान में यह किला भारतीय पुरातात्विक सर्वेक्षण के अधीन है और यहां से मप्पिला बे फिशिंग हार्बर के सुंदर दृश्य देखे जा सकते हैं। यह किला कन्नूर से 3 किलोमीटर की दूरी पर है।
right|thumb|220px|किले के अंदर का दृश्य
सूरीनाम राष्ट्रीय दल

सूरीनाम राष्ट्रीय दल ("Nationale Partij Suriname") सूरीनाम का एक राजनैतिक दल है, जिसका वर्तमान नेतृत्व राष्ट्रपति रोनाल्ड वीनीटिआन के हाथों में है।

पिछ्ले विधायी चुनावों (२५ मई २००५), में यह दल लोकतंत्र और विकास नवीन मोर्चा का एक घटक दल था जिसे ४१.२% मत मिले थे और राष्ट्रीय विधानसभा की कुल ५३ सीटों में से २३ पर विजय प्राप्त हुई।